cyanic-selkie/wikianc huggingface dataset:
Skogens sønn
Handling
En ung mann av sosial status velger i stedet å leve som en hjemløs. Han skaffer seg arbeid ved en trelast-leir, men der avdekker han etter hvert intriger fra tyske agenter.
Tournoi de Québec
Tournoi de Québec er en profesjonell tennisturnering som blir spilt på teppeunderlag. Den er en del av WTA-touren, og er klassifisert som en WTA International-turnering.
Den blir spilt hvert år i Québec i Canada.
Lilla Kina
Lilla Kina er en bygning i utkanten av Drottningholms slottsområde, Lovön i Ekerö kommune. Lilla Kina, som ble bygd i 1753 ligger på Cantongatan 11 og er i dag privatbolig. Huset ble bygd i 1753 samtidig med det første Kina slott som bolig for bössespännaren (jegeren) Maisch. I tillegg til hovedbygningen var det også hundegård, bur for rapphøns og diverse boder og uthus. Fra slutten av 1700-tallet ble området kalt for Cina boställe, som da ble utleid på livstid til Anna Sophia Hagman, hertug Fredrik Adolfs offisielle elskerinne. Huset ligger i enden av tre av Kina slotts kastanjealléer. Det har en grunnplan i U-form med to framskutte fløyer mot gaten. Midtpartiet framheves av fire søyler som bærer en altan. Fasadene er konstruert i bindingsverk, kledd med gulmalt trepanel. Taket er dekket med svarte, falsede metallplater.
Bygningen har gjennomgått mange renoveringer, blant annet ble det i 1937 gjennomført en større ombygging hvor planløsningen ble forandret og ildsteder ble flyttet. Lilla Kina inngår fra 1991 sammen med Drottningholm i Unescos verdensarv. Bygningene er byggnadsminnee som eies og forvaltes av Statens fastighetsverk.
San Pancrazio fuori le mura
San Pancrazio er en sognekirke, tittelkirke og basilica minor i Roma, dedisert til den hellige martyren Pankratius. Kirken, som ble konsekrert av pave Symmachus (498–514), ligger ved Piazza di San Pancrazio i bydelen (quartiere) Gianicolense i det vestlige Roma. Til sognet hører også Santa Maria della Consolazione a Piazza Ottavilla og Cappella di Santa Giuliana Falconieri.
Menigheten ledes av uskodde karmelitter.
Tittelkirke
Kyrkan ble i 1517 av pave Leo X stiftet som tittelkirke og har det fullstendige navnet San Pancrazio fuori le mura.
Heidi Heggenes
Heidi Heggenes (født 1965 ) er en norsk jurist og departementsråd i Justis- og beredskapsdepartementet.
Demotispa
Utseende
Små (ca. 6-7 millimeter), ovale eller avlangt-ovale, noe flate, blanke skjoldbiller, gjerne rødlige. Antennene er tynne, 11-leddete, noe lengre enn pronotums bredde. Pronotum er rundet, minst dobbelt så bredt som langt, ytterkantene av pronotum og dekkvinger danner ikke en kontinuerlig kurve. Dekkvingene er rundede, uten utvidete sidekanter, med 10 nokså grove punktrader.
Levevis
Både larver og voksne lever på planter og eter fra dem. Artene lever på palmer.
Utbredelse
Slekten er utbredt i Mellom- og Sør-Amerika, fra Costa Rica i nord til Brasil i sør.
Systematisk inndeling
Inntil 2014 ble nærmere 30 andre arter regnet til denne slekten, men de fleste ble overført til andre slekter av Staines (2014), mens artene ført til slektene Stilpnaspis og Himatidium ble tilført.
Bothrys
Bothrys er en slekt av biller som hører til familien kortvinger (Staphylinidae).
Utseende
En liten (ca. 2,5 millimeter), slank, blank, rødbrun kortvinge. Hodet er avrundet firkantet med middelsstore, litt utstående fasettøyne. Antennene er kraftige, de fleste leddene bredere enn lange, omtrent så lange som hode + pronotum. Pronotum er rektangulært, litt bredere enn langt, dekkvingene er jevnbrede, noe lengre enn pronotum. Bakkroppen er nesten sylindrisk, litt utvidet bakover.
Levevis
Artene har et underjordisk levesett.
Utbredelse
Gruppen forekommer i Sørøst-Asia (Assam, Myanmar, Sumatra).
EM i bryting 1983
EM i bryting 1983 (europamesterskapet i bryting) ble arrangert i Budapest i Ungarn i 1983.
Loven om etterspørsel
Loven om etterspørsel er en sentral antagelse innen konsumentteorien som sier at, alt annet like, vil økt pris (↑) på et gode føre til at etterspørselen etter godet faller (↓). Dette skjer fordi økt pris på godet vil føre til at konsumentens alternativkostnad øker. Loven stipulerer med andre ord et inverst forhold mellom pris og etterspørsel. Med «alt annet like» siktes det til at man her ser bort fra andre forhold som har innflytelse på etterspørselen, slik som endringer i konsumentens inntekt og prisen på andre goder. Det finnes imidlertid mulige unntak fra loven om etterspørsel, slik som Giffen-goder og Veblen-goder.
Roing under Sommer-OL 2020 – Dobbeltsculler kvinner
Roing under Sommer-OL 2020 – Dobbeltsculler kvinner ble arrangert på Sea Forest Waterway fra 23. til 28. juli 2021.
Tsjornaja Retsjka
Tsjornaja Retsjka (russisk skrift  Чёрная ре́чка) er en russisk landsby i Vsevolozjsk region i Leningrad oblast.
Johan Slåttelid
Johan Gerotti Slåttelid (født 21. desember 1909 i Ullensvang, død 15. mars 1974 i Odda) var en norsk politiker, hjemmehørende i Norges Kommunistiske Parti. Han var i en periode etter krigen ordfører i Odda.
Slåttelid vokste opp i industriarbeiderbygda. I Odda gikk han på Sosialistisk Søndagsskole, i Barnelag og Pionerkorps. Han tok også sin middelsskoleeksamen der, før han tok artium i Kristiansand. Det var økonomien, og ikke evnene som gjorde at han ikke fikk fortsette den akademiske veien.
I Odda ble han medlem av Norges Kommunistiske Ungdomsforbund og NKP, og bevegelsen trengte Slåttelids evner i partiets presse. I 1931 ble han redaktør i NKPs avis i Odda, Hardanger Arbeiderblad. En periode før krigen var han i Oslo og arbeidet i NKUs ledelse, og fra 1936 var han redaksjonssekretær i forbundets avis Klassekampen. Sammen med NKU-formann og redaktør Arne Gauslå sto han i spissen for avisen i en periode da NKU satset mye på den, og drev den som fjortendaglig publikasjon.
Mye av spalteplassen ble brukt for å mobilisere støtte til de Spania-frivillige som sloss mot Francos fascistiske regime. Avis og redaksjonssekretær var mistenkt for å drive «ulovlig» verving av Spania-frivillige til krigen. I januar 1938 gjennomførte politiet en razzia mot avisen, og Slåttelid ble arrestert. Året etter ble han dømt for slik virksomhet.
Han var også innom Bergen og arbeidet for NKPs vestlandsavis Arbeidet.
Da krigen kom meldte han seg 9. april som stridende, og fulgte de norske troppene som sloss mot de tyske okkupantene. Da de i Valdres-traktene måtte gi opp ble han en kort periode krigsfange hos tyskerne. Senere engasjerte han seg i den illegale motstandskampen, og var blant de Gestapo jaktet på. Hans partikamerat Otelius Lien fra Sauda ble tatt og torturert for å gi opplysninger om Slåttelid, - uten at tyskerne kom noen vei.
Etter krigen kom Slåttelid til å bli NKPs fremste talsmann i Odda. Han ble valgt til ordfører i bygda, og hadde vervet fra 1946 til 1951. I den følgende perioden var han varaordfører. Sin siste periode i Odda formannskap og Odda Kommunestyre hadde han fra 1960 - 1963. I påfølgende periode var han varamann. Slåttelid sto som førstemann på NKPs Hordaland-liste ved Stortingsvalget i 1961.
Han var medlem av overlikningsnemda i 30 år (1945 - 1974), satt i styret for EL-verket i 19 år, i konsesjonsnemnda i 22 år, i finansutvalget i 17 år og i lærlingemenda i 18 år. I tillegg deltok han i et femtitalls andre kommunale nemnder, styrer og råd i den tiden han var aktiv i politikken. Han arbeidet som styrer for Odda Arbeiderkontor, en stilling han hadde fram til sin død.
Live i Oslo Konserthus
Live i Oslo Konserthus kan vise til:
EM i bridge for nasjonslag 2006
Europamesterskapet i bridge for nasjonslag 2006 var det 48. i rekken og fant sted i Warszawa i Polen fra 12. august- 26. august 2006 Mesterskapet ble arrangert for klassene åpen, damer og veteran. Mesterskapene var også kvalifisering for Bermuda Bowl (VM i bridge) hvor de seks beste kvalifiserte i hver klasse. I åpen klasse og dameklassen spilte man full round robin mens veteran spilte først full round robin før man delte feltet i et A- og B-sluttspill hvor man igjen spilte Full round-robin. Man tok med seg en viss carry-over fra tidligere møter.
Åpen klasse
33 nasjoner stilte med lag i åpen klasse. Norge var representert ved Boye Brogeland, Tor Helness, Ulf Tundal, Bjørn Olav Ekren, Geir Helgemo og Erik Sælensminde. Sten Bjertnes var ikkespillende kaptein.
Damer
22 nasjoner stilte med lag i dameklassen. Norge var representert ved Åse Langeland, Marianne Harding, Siv Thoresen, Ann Karin Fuglestad, Tone Svendsen og Sølvi Remen. Per Ove Grime var kaptein.
Veteran
16 nasjoner stilte lag i veteranklassen. Norge var ikke representert. For å kunne delta måtte man fylle 57 år i løpet av kalenderåret 2006.
Resultater i A-sluttspillet
3. motoriserte infanteridivisjon
3. motoriserte infanteridivisjon (russisk 3-я мотострелковая Висленская Краснознамённая, орденов Суворова и Кутузова дивизия), full betegnelse 3. Vislensk Røde Fane med Suvorov og Kutuzovs orden, er en divisjon underlagt 20. kombinerte armé i Vestre militærdistrikt i Russland. Divisjonen er forlagt til Bogutsjar.
S-Bahn Hamburg
S-Bahn Hamburg kalt S-Bahn (Stadtschnellbahn) og er en viktig del av offentlig transport i Hamburg sammen med metroen (U-Bahn).
Historie
Hamburgs S-Bahn ble åpnet i 1906 og året etter ble linjen elektrifisert. I 2008 begynte Neugraben-Stade-seksjonen å bli betjent av pendlertog. Denne delen er teknisk sett ikke en S-Bahn-jernbane, men har jernbanens normale overhead kontaktlinjeteknologi, og det er nivåoverganger på vei. Tog på denne linjen kan ta strøm fra både overhead kontaktlinje og spor.
Organisjon
Tjenesten drives på vegne av transportoperatøren Hamburger Verkehrsverbund (HVV) av operatøren S-Bahn Hamburg GmbH, et datterselskap av Deutsche Bahn.
Teknisk
Vognene drives av 1,200 Volt likestrøm fra sporet. Pendlertog kjører på egne spor (unntatt til Stade), men i noen tilfeller på vanlige strekninger og med stasjoner som er i alminnelig bruk av jernbaner for langdistanse- og regionale tog. Hamburg har fem store jernbanestasjoner som betjenes av langdistanse-, regional- og pendlertog. Disse stasjonene er Hamburg Hauptbahnhof, Dammtor, Altona, Harburg og Bergedorf. Pendlerbanenettet er 147 km langt og har 69 stasjoner.
Anastasia Le-Roy
Anastasia Le-Roy (født 11. september 1987) er en jamaicansk friidrettsutøver som konkurrerer i sprintløp. Hun representerte landet sitt under VM i friidrett 2015 i Beijing, der hun kun deltok på 4 × 400 meter stafett der hun tok gull.
Quintus Curtius Rufus
Quintus Curtius Rufus (virksom på 100-tallet e.Kr.) var en romersk historiker som skrev antagelig under styret til keiser Claudius (41-54 e.Kr.) eller Vespasian (69-79 e.Kr.). Hans eneste bevarte verk, Historiæ Alexandri Magni, er en biografi om Aleksander den store på latin i ti bøker, hvorav de første to er gått tapt, og de gjenværende åtte er ufullstendige. Hans verk er lettlest, og mens overfladisk lesning avslører forfatterens manglende kunnskaper om geografi, kronologi og militærvesen, avdekker en nærlesning at forfatterens fokus har vært på karakterene, og hans misnøye med datidens regenter som han opplevde som tyranner. Selv om ettertidens kunnskap om Curtius er sparsom, tyder overleveringer på at han led av ett av de tidligste kjente tilfeller av konjunktivitt («øyekatarr», «tørre øyne»), en betennelse i øyets konjunktiva. Flere forskere har tenkt seg at manglende behandling av dette kan ha forårsaket hans tidlige død.
Forfatterskap
Curtius benyttet seg av flere kilder, spesielt Megasthenes fra Jonia (rundt 350-290 f.Kr.), gresk historiker og diplomat som skrev en beretning om India dit han var sendt som ambassadør på oppdrag av den makedonske kongen Selevkos 1. Megasthenes tjente som inspirasjon for blant andre Curtius, Diodorus Siculus og Strabo. Bedømt ut fra Curtius' overensstemmelse med Diodorus, har han også hentet stoff fra Kleitarkos fra Megara som var Aleksander den stores samtidige. Kleitarkos' verk var omfangsrikt, men kun fragmenter er bevart, blant annet hos Strabon. Men Kleitarkos' troverdighet ble dradd i tvil alt i antikken. Curtius' romanlignende og retoriske framstilling er likevel hans egen, og likeså totaloppfatningen av Aleksander som lykkens begunstige yngling som til sist mistet all selvkontroll. Uansett er dette det eneste større verk på latin om Aleksander som er overlevert noenlunde fullstendig. Den omhandler den gordiske knute og ender med Aleksanders død.
Lesere merket seg at Curtius skildret en rekke personer fra ulike land, kulturer og fanget i helt ulike situasjoner. Likevel stilte alle seg opp og holdt taler som høres like ut, og avspeiler Curtius' egen tid i stil og idealer. Den lærde Jean le Clerc skrev i 1712 at «''kong Darios deklamerer, Aleksander deklamerer, soldatene hans deklamerer. Selv skyterne [som ikke hadde noen skriftkultur] fremstår med den forfinelsen som bare retorikkens krølltang kan gi.''»
Curtius' Historiæ Alexandri Magni fikk stor popularitet i høymiddelalderen. Teksten er hovedkilden for Walter av Châtillons episke dikt Alexandreis, sive Gesta Alexandri Magni, bestående av 5464 heksametere og rik på anakronismer, såsom oppfatningen av at Aleksander levde etter Jesus.
Curtius' verk kom i dansk oversettelse (de første fem bevarte bøkene) av Mogens Wingaard i 1704, og deretter av Anders Winding Brorson i 1808. I Sverige oversatte Anders Hedner deler av Curtius' tekster på midten av 1800-tallet.
Verkets historiske verdi
Den britiske klassiske forskeren William Woodthorpe Tarn (1869-1957) fratok Curtius all ære pga hans «totale mangel på historisk prinsipp», et syn som John Yardley mener skyldes Curtius' diskreditering av Aleksander den store. Mary Renault (1905-83), amerikansk forfatter av historiske romaner, John F. Kennedys yndlingsforfatter og kjent for sin Aleksander-trilogi, har i forordet til sin romanbiografi om Aleksander, Fire from Heaven (1969), diskutert de ulike kildene hun studerte under skrivingen. Her uttrykker hun betydelig irritasjon over Curtius som «hadde tilgang til verdifulle primærkilder, nå tapt». Etter hennes mening misforstod og forkludret han kildene han hadde tilgang til.
Som historisk kilde er Curtius' beretning om Aleksander fortsatt av verdi, ettersom den gir mange detaljer som kan sammenlignes med andre kilder, og trolig hentet den stoff fra første generasjons Aleksander-historikere.
Aneucamptus
Aneucamptus er en slekt av biller som hører til familien kortvinger (Staphylinidae).
Utseende
Små (2-5 millimeter), langstrakte, jevnbrede kortvinger, som oftest mørkt brunlig fargede. Et god kjennetegn er at bakkroppen ikke har markerte sidekanter. Hodet er forholdsvis stort og bredt med nokså små fasettøyne. Pronotum og dekkvinger har opphøyde lengderibber.
Levevis
I alle fall noen arter lever under barken på døde trær. Andre lever på sandete elvebredder, i død ved eller i løvstrø. Noen holder til i trekroner, og en del ser ut til å være knyttet til maur og termitter.
Utbredelse
Slekten forekommer i Mellom- og det nordlige Sør-Amerika.
The Splendid Coward
The Splendid Coward er en britisk stumfilm fra 1918, regissert av F. Martin Thornton.
Handling
En sønn velger å ta på seg alt ansvaret for forfalskninger som hans mor har forårsaket. Men hun velger etter hvert å tilstå, for å redde sønnen sin.
Palo Alto Networks
Palo Alto Networks, Inc. er et amerikansk multinasjonalt cybersikkerhetsselskap med hovedkvarter i Santa Clara (California). Deres kjerneprodukter er en plattform som inkluderer avanserte brannmurer og skybaserte tilbud som utvider brannmurene til å dekke andre sikkerhetsaspekter. Selskapet tjener over 70 000 organisasjoner i over 150 land, inkludert 85 av Fortune 100. Det er hjemmet til Unit 42-trusselforskningsteamet og arrangerer cybersikkerhetskonferansen Ignite.
I 2018 var Palo Alto Networks listet som nr. 8 i Forbes Digital 100. I juni 2018 sluttet Nikesh Arora seg til selskapet som direktør og CEO.
Aida Khorami
Aida Khorami (født 1993) er en norsk journalist og skuespiller fra Bærum. I oktober 2021 ble hun ansatt som reporter for NRK Nyheter, kultur og underholdning.
Khorami er utdannet med master i statsvitenskap fra Københavns Universitet. Hun har vært journalist hos Universitas, Radio Nova og VårtOslo.
I 2020 ble Khorami også kjent som skuespiller for sin rolle som Deepi i tv-serien Norsk-ish. Hun er yngre søster av Amandaprisvinner Sara Khorami
Arendals Avis
Arendals Avis var en avis som utkom i Arendal gjennom to år, 1885–1887. Avisen hadde undertittel «Norges Skipsfartstidende» og ble utgitt og redigert av Frithjof Foss.
Avisa kom ut med to eller tre nummer hver uke. Avisa ble trykket en periode hos J.C. Holst i Risør, deretter hos Gjeruldsens Bogtrykkeri i Arendal, og i siste periode hos et ikke navngitt trykkeri, trolig i Arendal.
Avisa gikk inn da de økonomiske nedgangstider tok til etter Arendalskrakket.
Komplett utgave befinner seg i Kuben, Aust-Agder museum og arkiv.
Japan Women’s Open
Japan Women's Open er en profesjonell tennisturnering som blir spilt på hardcourt. Den er en del av WTA-touren, og er klassifisert som en WTA International-turnering.
Den blir spilt hvert år i Hiroshima i Japan.
Cretochirus
Cretochirus er en utdødd slekt av biller som hører til familien kortvinger (Staphylinidae) som levde i kritt-tiden.
Utseende
En middelsstor, langstrakt, mørk kortvinge. Hodet er rundet med små, skarpt utstående (kjegleformede) fasettøyne. Pronotum er avrundet firkantet, stort og bredt, det klart bredeste kroppsavsnittet. Det er en markert "stilk" mellom pronotum og dekkvingene, som er rundede. Bakkroppen er ganske slank, sylindrisk. Forbeina er kraftige, de to bakerste parene spinklere.
Levevis
I alle fall noen nålevende arter i Leptochirini lever under barken på døde trær.
Utbredelse i tid og rom
Arten er beskrevet fra rav fra Myanmar. Dette stammer fra kritt-tiden, ca. 99 millioner år før nåtid.
Herdis Holmboe
Herdis Holmboe (født 1881, død 1967) var en norsk pedagog.
Hun var oppvokst på Rotvoll utenfor Trondheim, der faren Michael Holmboe (1852–1918) var lege ved Rotvold Sinnsykeasyl. Moren het Eleanore Vogt (1857–1901). Broren Jens Holmboe (1880–1943) ble botaniker og Fredrik Vogt Holmboe (1886–1954) veterinær og insektsforsker. I 1893 ble faren medisinaldirektør og Herdis måtte flytte til Kristiania. Etter å ha gjennomført Kristiania Privatseminar (Kristiania Lærerskole) i 1901 jobbet hun for Vålerenga skole frem til hun pensjonerte seg i 1947, først med folkeskole, dernest i den kommunale fortsettelsesskole for piker. Skolen hadde blitt etablert i 1895, så fra 1934 til 1947 var hun dens overlærer og rektor. Under den andre verdenskrig organiserte hun undervisningen i private hjem. Hennes efterfølger i rektor vervet ble Rannveig Aannerud (1899–1988).
Fra 1929 var hun forretningsfører i Norges Lærerinneforbund. Hun overtok i 1938 ledervervet der etter Anna Sethne (1872–1961) og holdt det til 1946, noe de ga  henne et æresmedlems skap for. Forøvrig var hun nestformann i det nordiske lærerinneforbund. Hun mottok Kongens fortjenstmedalje i gull i 1947.
Ivar Skarland
Ivar Skarland (1899–1965) var en norsk-amerikansk antropolog.
Han utvandret til Amerika mens han var i 20-årene for å arbeide som tømmermåler. Han var også fisker og gruvearbeider før han begynte å studere. Han tok mastergraden og doktorgraden i antropologi ved Harvard University. I 1946 ble han utnevnt til professor ved University of Alaska i Fairbanks, der han spesialiserte seg på inuitter, aleuter og andre urfolk i arktiske strøk. Han var også direktør ved det arktiske museet.
Han døde i Fairbanks på nyttårsdagen i 1965.
Parasiagonum
Parasiagonum er en slekt av biller som hører til familien kortvinger (Staphylinidae).
Utseende
Smale, flate, jevnbrede kortvinger, hodet er stort og bredt. Antennene er lange og tynne, omtrent så lange som kroppen. Kjevene (mandiblene) stikker fram foran hodet. Pronotum er bredest nær forkanten, med rundede sider. Dekkvingene er jevnbrede, bakkroppen smal.
Utbredelse
Arten er utbredt på New Zealand (Nordøya).
Tårnbygget (Mo i Rana)
Bygningens 1. etasje ble utleid til Naturhistorisk avdeling av Rana Museum fra 1990 til 2008.
Bygningen ble leid av frimurere den 21. november 1973, og tatt i bruk under innvielsen av en deputasjonsloge den 30. oktober 1974. Den ble kjøpt av frimurere den 31. desember 1987, og eies idag av St. Johanneslogen Polarcirkelen og St. Andreaslogen Helgeland.
The Spirit of ’17
The Spirit of '17 er en amerikansk stumfilm fra 1918, regissert av William Desmond Taylor.
Handling
Davy Glidden (spilt av Jack Pickford) er sønn av adjutanten som har ansvaret for et gammelt soldat-hjem i en liten by i nærheten av Top Copper-gruven. Davy idoliserer kaptein Jerico Norton, en gammel krigsveteran fra hjemmet som underholder de yngre soldatene med historier om bedriftene hans under den amerikanske borgerkrigen. Når fru Edward og datteren hennes Flora (spilt av Katherine McDonald) kommer for å besøke fru Glidden, blir Davy straks interessert i Flora - men hun ignorerer ham.
Davy er full av patriotisme av historiene fortalt til ham av den eldre kapteinen, og er veldig ivrig etter å gjøre noe edelt og tappert i håp om å endelig tiltrekke seg Floras oppmerksomhet. En dag overhører han to tyske spioner, Carl Bender og Frank Schmale, som planlegge å skape kaos ved gruven ved å stelle i stand en streik blant arbeiderne.
Dance of the Dead
Dance of the Dead er en amerikansk skrekkfilm fra 2008.
Regissør var Gregg Bishop, og manus ble skrevet Joe Ballarini. Hovedrollene ble spilt av Jared Kusnitz, Greyson Chadwick, Chandler Darby, Lucas Till, Blair Redford og Carissa Capobianco.
Filmen hadde begrenset premiere under South by Southwest, før den ble sluppet på DVD i USA den 13. oktober 2008.
Handling
Et skoleball ved en videregående skole i Georgia blir uventet avbrutt når en kirkegård, som ligger rett ved siden av et kraftverk, plutselig blir en kilde til gjenopplivede kadaver. Når disse zombiene begynner å marsjere mot videregående skole i området, må en gruppe tenåringer stå imot zombie-utbruddet og redde dagen. Tenåringen Lindsey slår opp med Jimmy dagen før skoleballet, og begynner et forhold med Mitch. På vei til skoleballet går Mitch og Lindsey med til kirkegården, for å ha sex. Mitch blir plutselig trukket ut av bilen, og drept av en zombie. Deretter blir Mitch forvandlet til en zombie selv. I mellomtiden undersøker medlemmer av skolens Science Fiction-klubb, Jules, Steven, Rod og George, kirkegården når de blir angrepet av de samme zombiene.
Rod blir raskt drept, men de tre andre blir reddet av en ansatt ved kirkegården som avslører at han var klar over at zombiene har dukket opp - men han valgte å holde dette hemmelig i håp om å beholde jobben sin. Han instruerer tenåringene i hvordan de burde drepe zombiene, før de stikker av. De tre blir omringet igjen, men Lindsey kommer dem til unnsetning før alle sammen kommer seg unna. Etter å ha levert en pizza fra en restaurant han arbeider ved, og oppdaget at en familie har blitt forvandlet til zombier - oppdager Jimmy en krasjet lastebil med Kyle som den eneste overlevende.
Jimmy og Kyle møter Gwen, før de tre blir angrepet igjen. Men Jimmys lastebil blir stjålet av to zombier, og etterlater de tre uten mulighet til å komme seg unna. I et annet nabolag er Nash Rambler (spilt av Blair Redford) Jensen og Dave som forsøker å skrive en ny sang for bandet deres. Band-medlemmene oppdager, ved en tilfeldighet, at zombiene også liker musikk. Menneskene fortsetter å spille for å holde zombiene i sjakk, men dette tiltrekker seg utilsiktet enda flere zombier. Lindsey, Jules, George og Steven søker tilflukt i et hus i nærheten.
Jimmy, Kyle og Gwen forsøker å komme seg videre gjennom byens kloakk. Underveis oppdager de et merkelig stoff som kraftverket har dumpet, som de tror kan ha forårsaket en re-animasjon av de døde. Alle dampene fra kraftverket gjenoppliver likene som er lagret der ved et begravelsesbyrå. Kyle og Jimmy dreper dem alle, men Kyle blir bitt i nakken av en zombie. Han blir derfor forvandlet til en zombie, og de andre tenåringene blir tvunget til å slå Kyle i hjel for å redde seg selv. Gwen klarer å få tak i begravelsesbyråets likbil, og gruppen reiser videre med den hensikt å redde med-studentene fra skoleballet. Tenåringene oppdager også at treneren deres fremdeles er i live, og han hjelper dem med å bevæpne seg.
Ved skolen oppdager ungdommene at alle byens zombier allerede har samlet seg der, og at de har kommet for sent til å redde alle de andre studentene. Treneren bestemmer seg for å bruke eksplosiver han har fått tak i, i håp om å ødelegge hele skolen med flest mulig av zombiene inne i skolen.
Mona Geijer-Falkner
Emilia Desdemona «Mona» Geijer-Falkner (født 2. januar 1887 i Stockholm i Sverige, død 3. desember 1973 i Stockholm i Sverige) var en svensk skuespiller.
Allround-NM på skøyter 1982 for damer
Allround-NM på skøyter 1982 for damer ble avholdt 9. og 10. januar 1982 på Sofiemyr stadion, Kolbotn i Oppegård. Teknisk arrangør var Kolbotn Idrettslag. Det ble også arrangert Junior-NM for damer samtidig.
Norgesmestere ble Bjørg Eva Jensen, IF Fram for senior damer og Siw Njåtun, Asker SK for junior damer. Bjørg Eva Jensen ble mester ved den daværende regel om at man hadde vunnet mer enn halvparten av distansene, hun hadde forøvrig også lavest poengsum som var neste kriterium for å kåre en mester.
Hestesport under Sommer-OL 2004 – Dressur
Dressur i hestesport under Sommer-OL 2004 i Athen ble arrangert i august 2004 på Markopoulo Olympic Equestrian Centre.
Melkior Undseth
Melkior Undseth (født 21. august 1882 i Øvre Rendal, død 12. juli 1968 i Øvre Rendal, også kjent som Melchior Olsen Undseth og M.O. Undseth) var en gårdbruker, gårdsbestyrer, herredskasserer og lokalpolitiker for Arbeiderpartiet som var ordfører i Øvre Rendal 1929-1931. Han ble valgt til ordfører ved loddtrekning, ettersom det var stemmelikhet 8–8 mellom ham og den borgerlige kandidaten, sittende ordfører Johs. Myrberg. Han satt i kommunestyret fra 1917 til 1940.
Han var gårdsbestyrer på Øvre Rendal pleiehjem fra 1919 eller 1923 til 1933, og kjøpte deretter gården Bergsethaugen (eller Haugen) i 1936. Han drev den til sønnen overtok i 1958. I årene fra 1944 til 1963 drev de feriekoloni for Oslo kommune på gården. Han arbeidet som herredskasserer fra 1933 til 1956.
Undseth var lokalhistorisk interessert, og deltok i arbeidet med Bulls bygdebok, var med på å utvikle Bull-museet og satt i styret for museet. Han var også aktiv i Øvre Rendal mannskor.
Goviller
Goviller er en kommune i departementet Meurthe-et-Moselle i regionen Grand Est i Frankrike.
Hestetunge
Hestetunge (Pentaglottis sempervirens) er en flerårig urt i rubladfamilien. Den er den eneste arten i slekta Pentaglottis.
Den blir 30–100 cm høy med opprette stengler, og hele planten er dekket av stive hår. Bladene er ganske tynne, smalt eggformede og spisse med helrandet kant. De nedre bladene har en lang stilk, mens bladene lenger opp er stengelomfattende. Blomstene er sterkt blå med hvitt svelg; de sitter i små, langstilkete og bladbærende svikler. Planten ligner litt på artene i valurtslekta (Symphytum), men de har hengende blomster med en smal krone.
Hestetunge vokser i skogkanter og ved bebyggelse, helst på fuktige og skyggefulle steder. Den forekommer opprinnelig i Portugal, Spania og Frankrike og finnes naturalisert i Belgia, Storbritannia, Irland, Italia og Sverige. Den er også funnet forvillet i Norge, men den klarer ikke å formere seg effektivt i norsk klima. I Fremmedartslista 2018 er hestetunge vurdert til lav risiko på grunn av begrenset invasjonspotensial og ingen kjent økologisk effekt.
Aksel Stavheim
Stavheim begynte sin styrkeløftkarriere i desember 2010. I 2011 debuterte han på sitt første norgesmesterskap i benkpress med sølv, senere samme år debuterte han i NM i styrkeløft der han ble norgesmester i 93 kg klassen for ungdom. Under NM i styrkeløft 2012 tok han sin første norgesrekord i i markløft på 230,5kg og ble regjerende norgesmester også dette året i 93 kg klassen ungdom. Stavheim har deltatt på 47 stevner i perioden 2010-2021. Han har 8 gull, 5 sølv og 4 bronse ifra NM i styrkeløft og NM i benkpress. I 2017 ble han nordisk mester i benkpress utstyrsfritt i klassen 93 kg junior.
Arthur Wilsgaard
Arthur Dorham Wilsgaard (født 23. september 1913, død 4. mai 1987) fra Stavanger, var en norsk fotballspiller. Han var aktiv fra 1930-årene. Han ble to ganger både distriktmester og kretsmester. Wilsgaard var reserve på B-landslaget, og spilte åtte kretslagskamper og fire bylagskamper. Under den tyske okkupasjonen var han en tid i Sverige, der han spilte sammen med de norske styrkene som var stasjonert der. I 1947 var han tapende finalist i norgesmesterskapet da Viking tapte 2-0 mot Skeid. Han spilte 261 kamper for Viking i perioden 1931 - 1953, med debut på A-laget i 1937.
Peter II av Courtenay
Peter II av Courtenay, død 1219, var keiser i Det latinske riket i Konstantinopel fra 1216 til 1217. Han ble utnevnt til keiser etter sin svoger Henrik av Flandern som døde i 1216, men ble tatt til fange underveis på reisen til sitt nye rike og døde i fangenskap i Despotatet Epirus i 1219.
Biografi
Peter II var sønn av Peter I av Courtenay (død 1183) og sønnesønn av kong Ludvig VI av Frankrike (Ludvig den tykke) og hans andre kone Adélaide av Maurienne. Hans mor var Elisabeth av Courtenay, datter av Renaud av Courtenay (død 1194) og Hawise av Donjon.
Peter giftet seg først med Agnes I, grevinne av Nevers, og ble dermed greve av Nevers. Han giftet seg på nytt med Yolanda av Flandern, en søster til keiserne Balduin I av Konstantinopel og Henrik av Flandern. De var begge grever av Flandern og keisere i Det latinske riket i Konstantinopel.
Liste over sørkoreanske dramaserier
Denne er en ufullstendig liste over sørkoreanske dramaserier. Du kan hjelpe ved å utvide den. De fleste seriene vises av Seoul Broadcasting System (SBS), Munhwa Broadcasting Corporation (MBC), Joongang Tongyang Broadcasting Company (JTBC), Total Variety Network (tvN) eller Netflix.
U19-EM i håndball for kvinner 2019
U19-EM i håndball for kvinner 2019 ble arrangert i Győr i Ungarn fra 11. til 21. juli 2019.
Amelia
Amelia er et kvinnenavn dannet som en variant av Amalia, som er en latinsk form av gamle gotiske navn som begynte med Amal-. Dette navneleddet kan bety «arbeid», «modig, arbeidsom» eller «tilhører Amaliene».
Gondrexon
Gondrexon er en kommune i departementet Meurthe-et-Moselle i regionen Grand Est i Frankrike.
Befolkningsutvikling
Antall innbyggere i kommunen Gondrexon
Amelia
Utbredelse
Amelia var et populært navn i USA på første halvdel av 1800-tallet.
Amelia var vanlig i England på 1800-tallet. Det var også et svært populært navn på jentebarn født i Storbritannia og Polen på begynnelsen av 2010-tallet.
Peter II av Courtenay
Biografi
Peter deltok i det tredje korstog i 1189-1192 sammen sin fetter, kong Filip II August av Frankrike, og deltok også i albigenserkorstoget i 1209 og 1211 sammen sin bror Robert. Han deltok også i slaget ved Bouvines i 1214.
U19-EM i håndball for kvinner 2019
Trekning
Trekningen ble foretatt 26. februar 2019 i Győr.
Peter II av Courtenay
Biografi
Da hans svoger, keiser Henrik av Flandern, døde sønneløs i 1216 ble Peter utnevnt til hans etterfølger og han forlot sitt bosted i Frankrike med en liten styrke for å ta sitt nye rike i besittelse. Han ble kronet av pave Honorius III den 9. april 1217 og han lånte så noen skip i Venezia mot å besette havnebyen Durrës og overlate den til venetianerne. Her ble han imidlertid slått, og han valgte å fortsette reisen til Konstantinopel over land. På denne reisen ble han arrestert og fengslet av keiser Teodoros Komnenos Dukas i Despotatet Epirus – et av de små keiserdømmene som ble opprettet etter at bysantinerne ble jaget ut av Konstantinopel. Etter to år i fengsel døde Peter II, og han kom derfor aldri til å styre sitt keiserdømme. Hans kone Yolanda hadde reist til Konstantinopel sjøveien og hun regjerte som regent til hun døde i august 1219. To av parets sønner, Robert I av Courtenay og Balduin II av Courtenay ble senere keisere i Konstantinopel.
U19-EM i håndball for kvinner 2019
All-starlag
All-starlaget ble annonsert 21. juli 2019.
Peter II av Courtenay
Familie
Med sin første kone, Agnes I, grevinne av Nevers, hadde Peter ett barn:
Med sin andre kone, Yolanda av Flandern, hadde Peter 11 barn:
Familiens ære
Familiens ære er en norsk reality-serie hvor kjente idrettsprofiler og barna deres, som også er toppidrettsutøvere, konkurrerer sammen om familiens ære. Kjetil André Aamodt er programleder.
Programmet er et originalformat utviklet av Nordisk Film TV og NRK. Første sesong hadde premiere 2. oktober 2020, og hadde over 800.000 seere i snitt pr episode.
Om konkurransen
Programmet består av seks lag bestående av en kjent idrettsprofil og ett av barna deres som selv gjør karriere i norsk og internasjonal idrett. Lagene konkurrerer i idrettsrelaterte øvelser på forskjellige arenaer for å forsvare familiens ære, og til slutt kåre en vinner-familie.
Kirsten McAslan
Kirsten McAslan (født 1. september 1993) er en britisk friidrettsutøver som konkurrerer i sprintløp. Hun representerte landet sitt under VM i friidrett 2015 i Beijing, der hun kun deltok på 4 × 400 meter stafett der hun tok bronse.
Jessica Beard
Jessica Beard (født 8. januar 1989) er en amerikansk friidrettsutøver som konkurrerer i sprintløp. Hun representerte landet sitt under VM i friidrett 2015 i Beijing, der hun kun deltok på 4 × 400 meter stafett der hun tok sølv.
Gorcy
Gorcy er en kommune i departementet Meurthe-et-Moselle i regionen Grand Est i Frankrike. Innbyggerne kalles for Gorcéen eller Gorcéeenne.
Benidorm Fest
Benidorm Fest er en spansk, tv-sendt musikkonkurranse som arrangeres av den spanske allmennkringkasteren Radiotelevisión Española (RTVE) i samarbeid med Generalitat Valenciana. I konkurransen deltar flere originale, ikke-utgitte sanger, og vinneren får representere Spania i Eurovision Song Contest. Den første utgaven ble arrangert i 2022 og er løselig basert på den tidligere sangkonkurransen Benidorm internasjonale sangfestival som ble holdt en rekke år i perioden 1956–2006.
Som navnet antyder, finner konkurransen sted i kystbyen Benidorm i regionen Valencia. Konkurransen avholdes i arenaen Palau Municipal d'Esports l'Illa de Benidorm og består av to semifinaler og en finale. Vinneren kåres gjennom en kombinasjon av juryer og telefonavstemning. Konkurransens første vinner ble Chanel med sangen «SloMo» som endte på tredjeplass i Eurovision Song Contest – landets beste plassering på 27 år.
Bakgrunn
Konkurransen har røtter tilbake til Festival Español de la Canción de Benidorm (Benidorm internasjonale sangfestival), en nasjonal sangkonkurranse basert på italienske Sanremo-festivalen. Den spanske versjonen ble etablert i 1958 og ble holdt periodisk frem til 2006, da konkurransen ble lagt på is.
Femten år senere, 22. juni 2021, kunngjorde kringkasteren RTVE at den ville gjenopplive den gamle festivalen fra og med 2022, men da i helt ny drakt og med formål om å velge landets bidrag til Eurovision Song Contest; den opprinnelige versjonen hadde ingen direkte forbindelse til Eurovision Song Contest. Pressekonferansen ble ledet av Ximo Puig, presidenten for Generalitat Valenciana, og José Manuel Pérez Tornero, administrerende direktør for RTVE.
Format
Konkurransen finner sted hver vinter og består av to semifinaler og en finale. I semifinalene opptrer ulike artister – soloartister, duoer eller grupper – med en original, ikke-utgitt låt. Fra hver semifinale kvalifiserer ett visst antall bidrag seg til finalen. Vinneren av finalen får representere Spania i den kommende Eurovision Song Contest. Semifinalene og finalen overføres direkte på spanske TVE og strømmes direkte over internett. Resultatet i alle sendingene avgjøres av en fagjury og seerne, fordelt på telefonavstemning og en representativ folkejury.
I første utgave i 2022 var det syv bidrag i hver av semifinalene, mens det i 2023 var åtte bidrag i hver semifinale. Av de 16 deltakerne kvalifiserte åtte seg til finalen.
Schatzmayrina
Schatzmayrina er en slekt av biller som hører til familien kortvinger (Staphylinidae). De er ganske små og spinkle biller som lever på fuktige steder.
Utseende
Små, spinkle biller, gjerne rundt 2 millimeter lange. Hodet er stort og flatt, fasettøynene er ganske små, runde og sitter nær bakkanten av hodet. Antennene har en tydelig kølle. Brystskjoldet (pronotum) er ganske lite, gjerne med en lengdefure i midten. Dekkvingene er ganske korte, og beina er korte og spinkle.
Grand-Failly
Grand-Failly er en kommune i departementet Meurthe-et-Moselle i regionen Grand Est i Frankrike.
Schatzmayrina
Levevis
Billene kan finnes på bakken på litt fuktige steder i skog.
Grand-Failly
Geografi
Elven Chiers danner en del av kommunens nordlige grense.
Befolkningsutvikling
Antall innbyggere i kommunen Grand-Failly
Gondreville (Meurthe-et-Moselle)
Gondreville er en kommune i departementet Meurthe-et-Moselle i regionen Grand Est i Frankrike.
Kommunen var base for United States Army Air Service under første verdenskrig.
Befolkningsutvikling
Antall innbyggere i kommunen Gondreville (Meurthe-et-Moselle)
Bautista Alarcón
Bautista Alarcón (født 4. juli 2002) er en argentinsk alpinist, som representerer klubben Club Andino de Villa la Angostura (CAVLA). Han trenes av Pierre Gaidet.
Sesongen 2018/19
Alarcón deltok i sitt første FIS-renn i juli 2018, i storslalåm i El Colorado i Chile, der han kjørte ut. Han deltok i Søramerikacupen i alpint 2018/19, med en ellevteplass i storslalåm som beste enkeltresultat. Han kom på 55.-plass sammenlagt med 62 poeng i Søramerikacupen denne sesongen. Under det argentinske mesterskapet i alpint kom han på 16.-plass i storslalåm, og han deltok også i det italienske mesterskapet i alpint 2019, der han kom på 36.-plass i storslalåm.
Sesongen 2019/20
Han fikk flere topp 10-plasseringer i Søramerikacupen i alpint 2019/20, med fire åttendeplasser som beste enkeltresultater. Sammenlagt kom han på ellevteplass med 297 poeng. Under det argentinske mesterskapet i alpint i august 2019 kom han på 33.-plass i storslalåm.
Han deltok i alpint under Vinter-OL for ungdom 2020. Der kom han på 32.-plass i super-G, der Adam Hofstedt fra Sverige vant. I den påfølgende kombinasjonsslalåmen kjørte han ut. I storslalåm og i slalåm kjørte han ut i andre omgang i begge øvelsene.
Under Junior-VM i alpint 2020 kom han på 38.-plass i super-G og 49.-plass i utfor.
Referanser
<References />
Ceruchus katerinae
Ceruchus katerinae er en bille som hører til familien hjortebiller.
Utseende
En nokså liten (10-15 millimeter), blankt svart, flat og avlang hjortebille. Hannens kjever er noe forstørrede, rette og framstrakte. Dekkvingene har dype punktstriper.
Levevis
Ceruchus-artene er skogsinsekter som er knyttet til gammel skog – svarthjorten som forekommer i Norge er regnet som en utpreget urskogsart. De europeiske artene er knyttet til løvtrær. Larvene spiser trefibre, som er svært næringsfattige, og utviklingen går derfor ganske langsomt – de kan bruke 3-4 år eller enda lengre på larveutviklingen. Til slutt forvandler larven seg til en puppe i et kammer fôret med opptygde trefliser. De voksne insektene er forholdsvis kortlivede og spiser lite, men de kan ta til seg noe nektar og saft fra frukt. De er aktive om natten. Denne arten forekommer i høytliggende skoger.
Utbredelse
Arten er utbredt i Kina (Sichuan, Yunnan).
Bartłomiej Sanetra
Bartłomiej Sanetra (født 1. juni 2002) er en polsk alpinist, som representerer klubben MKS Skrzyczne. Han trenes av Wojciech Szamota.
Sesongen 2019/20
Han deltok i alpint under Vinter-OL for ungdom 2020. Der kom han på 33.-plass i super-G, der Adam Hofstedt fra Sverige vant. I den påfølgende kombinasjonsslalåmen kjørte han seg opp til 21.-plass i kombinasjonen. I storslalåm kom han på 18.-plass, og i slalåm kom han på 18.-plass.
Referanser
<References />
Roing under Sommer-OL 2020 – Åtter menn
Roing under Sommer-OL 2020 – Åtter menn ble arrangert på Sea Forest Waterway fra 24. til 30. juli 2021.
NM i svømming kortbane 1991
NM i svømming kortbane 1991 ble arrangert i Bergen 19.-22. januar 1991.
Parulaer
Parulafamilien eller parulaer (Parulidae), også kalt skogsangere og (helst i vitenskapelig sammenheng) parulider, er en familie av spurvefugler som er utbredt i Amerika. Familien består av 122 arter med tilsammen cirka 300 taxa fordelt i 18 slekter. Åtte av slektene er monotypiske.
I henhold til BirdLife International har to arter status som kritisk truet, hvorav én med benevnelsen mulig utdødd (sumpparula, Vermivora bachmanii, ble sist observert i 1962); seks arter har status som sterkt truet; seks arter har status som sårbare; ti arter har status som nær truet; og 98 arter har status som livskraftige.
Biologi
Parulaer er små sangfugler (Passeri) som normalt måler omkring 11–19 cm, og mange av artene kan ha forholdsvis fargerike fjærdrakter.
De fleste artene holder til i tropisk og subtropisk klima, men flere trives også i den tempererte sonen. Noen arter hekker i Canada og det nordlige USA, men tilbringer vinteren i Mellom-Amerika. Det hender at noen disse, i forbindelse med høsttrekket, kommer ut av kurs og havner i Europa, spesielt Storbritannia. Noen er funnet i Norge, men ingen av dem hekker her; dette gjelder myrteparula (Setophaga coronata), svarthetteparula (S. striata) og ovnparula (Seiurus aurocapilla).
Taksonomi
Parulafamilien er nylig revidert. Tidligere ble arter som nå er flyttet til Peucedramidae (kløfthaleparula), Zeledoniidae (smettparula) og Teretistridae (kubaparulaer), såvel som to slekter som nå er flyttet til Phaenicophilidae (hispaniolatanagarfamilien), inkludert i Parulidae. Den mest omfattende molekylære studien av denne familien til dags dato avdekket at familien består av ni prinsipielle klader, der nesten alle slekter har god støtte, selv om to vestindiske slekter ble beholdt med basis i andre karaktertrekk.
Flere tradisjonelle slekter viste seg å være enten parafyletiske eller på andre måter ikke å passe inn i familien. Dendroica ble forlatt fordi Setophaga var inkludert og har prioritet; Ergaticus viste seg å være en del av Cardellina; Euthlypis har blitt slått sammen med Basileuterus (noen velger å opprettholde Ergaticus, blant annet IOC); Oporornis har blitt begrenset til kun én art, mens de tidligere inkluderte artene har blitt flyttet til Geothlypis; Parula viste seg å være ei parafyletisk gruppe (to arter ble flyttet til Setophaga, de andre til den nylig oppståtte Oreothlypis); Phaeothlypis viste seg umulig å skille fra Myiothlypis og ble flyttet dit; og de tre artene i Wilsonia ble flyttet til henholdsvis Cardellina (to arter) og Setophaga (én art).
Inndeling
Inndelingen følger HBW Alive og er i henhold til Curson & Bonan (2018). Norske navn på artene følger Norsk navnekomité for fugl og er i henhold til Syvertsen et al. (2008, 2017). Alle navn og beskrivelser i parentes er uoffisielle og midlertidige, i påvente av offisielle norske navn på arter eller grupper.
Strålfors
PostNord Strålfors AB er et svensk statlig selskap som ble grunnlagt i 1919 av Thage Carlsson i Ljungby. Selskapet er i dag eid av PostNord AB.
Virksomheten i PostNord Strålfors dreier seg rundt informasjonsbehandling og informasjonslogistikk, og hovedfokus er støtte til store foretak innen kommunikasjon med kunder. PostNord Strålfors automatiserer kundekommunikasjon i alle kanaler og dekker kundenes behov ved å utvikle, produsere og levere systemer, tjenester og produkter for smart, effektiv og sikker kommunikasjon med sine kunder,
Hovedkontoret ligger i Solna og selskapet har 2 200 ansatte (2012).
Kiwiaesthetus
Kiwiaesthetus er en slekt av biller som hører til familien kortvinger (Staphylinidae). De er ganske små og spinkle biller som lever på fuktige steder.
Utseende
Små, spinkle biller, gjerne rundt 2 millimeter lange. Hodet er stort og flatt, fasettøynene er ganske små, runde og sitter nær bakkanten av hodet. Antennene har en tydelig kølle, kjevne (mandiblene) er slanke og sigdformede. Brystskjoldet (pronotum) er ganske lite, gjerne med en lengdefure i midten. Dekkvingene er ganske korte, og beina er korte og spinkle.
Levevis
Billene kan finnes på bakken på litt fuktige steder i skog.
Shihori Ōi
Shihori Ōi (大井 栞; født 29. juni 1999 i Sapporo) er en japansk skihopper, som representerer Waseda-universitetet.
Kiwiaesthetus
Utbredelse
Slekten er utbredt på New Zealand.
Shihori Ōi
Ōi debuterte i verdenscupen den 10. januar 2015 på hjemmebane i Sapporo, hvor hun akkurat ikke kvalifiserte seg til finaleomgangen med en 31.-plass.
Under Junior-VM på ski 2015 i Almaty tok Ōi bronse i lagkonkurransen, sammen med Nozomi Maruyama Yurina Yamada og Yūka Setō.
Ōi deltok ved Vinter-OL for ungdom 2016 på Lillehammer, der hun endte på 11.-plass i normalbakken og 8.-plass i mikslagkonkurransen.
Grimonviller
Grimonviller er en kommune i departementet Meurthe-et-Moselle i regionen Grand Est i Frankrike.
Befolkningsutvikling
Antall innbyggere i kommunen Grimonviller
Khmilnyk
Khmilnyk er en ukrainsk by som ligger i Vinnytsia oblast.
Den har 27 941 innbyggere (2018) og dekker et areal på 20,5 km².
Liste over Hortens gater
Liste over gater i Horten er en liste over gater og veier i Horten kommune. Enkelte gater krysser kommunegrensen.
EM i bryting 1984
EM i bryting 1984 (europamesterskapet i bryting) ble arrangert i Jönköping i Sverige i 1984.
Trelim
Trelim er en type lim som brukes til å binde sammen stykker av treprodukter. Mange ulike stoffer har oppigjennom blitt brukt som trelim. Tidligere var animalsk lim (fra skinn) mye brukt, eller eventuelt lim basert på kasein (finnes i frisk melk), men nå brukes vanligvis lim basert på polyvinylacetat (PVAc), som også kalles hvitt trelim  eller snekkerlim. Polyuretan (PU) brukes også til en viss grad, men er ikke en ren «trelim» og har den egenskapen at det også kan limes til andre materialer som for eksempel metall.
Fuktbestandighet
Trelim kan deles inn i fire klasser etter fuktbestandihet eller vannfasthet:
Koziatyn
Koziatyn er en ukrainsk by som ligger i Vinnytsia oblast.
Den har 23 610 innbyggere (2018) og dekker et areal på 10 km².
Rudolf Krefting
Han var sønn av sogneprest Christian August Krefting (1810–97) og Johanne Marie Wiel (1817–71). Hans morfar var godseier og kommerseråd Johannes Arbo Wiel til Berby. Han ble gift i 1887 med Märtha Trozelli (f. 1863), datter av godseier Johan Henrik Wilhelm Trozelli og Amalia Sophia Margareta Sparre (den friherrelige ætten Sparre nr. 11 i Sverige). De var foreldre til bl.a. fabrikkeier Kristian Krefting og Lucie Trozelli Krefting gift første gang med brukseier Axel Collett og andre gang med musikkritikeren Hans Jørgen Hurum. Rudolf Krefting var bl.a. morfar til Brita Collett Paus og oldefar til Albert Collett Paus.
Grophus
Grophus er en type hus der golvet er gravd ned under bakkenivå. Slike hus ble brukt i Skandinavia, Island og Vinland, men også andre steder i Europa.
De var i bruk i eldre jernalder, folkevandringstid, vikingtiden og middelalder.